title: Регламент за изпълнение (ЕС) 2015/329 на Комисията от 2 март 2015 година за въвеждане на дерогация от разпоредбите на Съюза в областта на здравеопазването на животните и общественото здраве по отношение на въвеждането в Европейския съюз на храна от животински произход, предназначена за изложението EXPO Milano 2015 в Милано (Италия)  Текст от значение за ЕИП

text:
               3.3.2015

               BG

               Официален вестник на Европейския съюз

               L 58/52

         РЕГЛАМЕНТ ЗА ИЗПЪЛНЕНИЕ (ЕС) 2015/329 НА КОМИСИЯТА
   от 2 март 2015 година
   за въвеждане на дерогация от разпоредбите на Съюза в областта на здравеопазването на животните и общественото здраве по отношение на въвеждането в Европейския съюз на храна от животински произход, предназначена за изложението EXPO Milano 2015 в Милано (Италия)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, параграф 5, трето тире, член 9, параграф 2, буква б) и член 9, параграф 4 от нея,
   като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2), и по-специално член 9, втора алинея от него,
   като взе предвид Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и животински продукти и за отмяна на директиви 85/358/ЕИО и 86/469/ЕИО и решения 89/187/ЕИО и 91/664/ЕИО (3), и по-специално член 29, параграф 1, четвърта алинея от нея,
   като има предвид, че:

               (1)

               Италия ще бъде домакин на световното изложение, наречено EXPO Milano 2015, което ще се проведе в Милано от 1 май до 31 октомври 2015 г. Основната тема на изложението е „Изхранването на планетата — енергия за живот“. На изложението EXPO Milano 2015 се предвижда да вземат участие около 150 държави, а предвид темата на изложението се очаква да се наложи да бъдат въведени хранителни продукти в Съюза от трети държави, включително продукти от животински произход.

               (2)

               Разрешението за износ на продукти от животински произход в Съюза се предоставя на трети държави въз основа на редица изисквания, предвидени в законодателството на Съюза, при които са взети под внимание здравеопазването на животните и общественото здраве. Не всички държави обаче, които участват в изложението EXPO Milano 2015, имат пълно разрешение да извършват износ за Съюза на продукти от животински произход. Следователно е уместно да се определят някои дерогации от настоящите здравни изисквания за внос, за да се разреши въвеждането на тези продукти изключително за целите на използването им на изложението EXPO Milano 2015.

               (3)

               Във връзка с въпросите, свързани със здравеопазването на животните, продуктите от животински произход, които водят до риск от въвеждане на болести по животните в Съюза, като прясно месо и месни продукти, мляко и млечни продукти и други продукти от животински произход, могат да бъдат разрешени за внос в Съюза само ако са спазени всички необходими гаранции относно здравеопазването на животните, предвидени в законодателството на Съюза относно вноса. Същото се отнася и за продукти от животински произход, преминаващи транзитно през Съюза, при условие че те се транспортират за трета държава. За да бъде разрешено за бъдат внесени или да преминат транзитно през Съюза, продуктите от животински произход трябва да произхождат от трети държави, конкретно посочени в съответното законодателство относно здравеопазването на животните при внос, и да са били подложени на специална обработка, предвидена в това законодателство.

               (4)

               Поради това, с цел да се запази здравният статус на животните в Съюза, за въвеждане в Съюза за целите на използването на животните на изложението EXPO Milano 2015 следва да бъдат разрешени само продукти от животински произход, които отговарят на изискванията на Съюза за здравеопазване на животните при внос или при транзитно преминаване.

               (5)

               Като се вземат предвид рисковете, свързани с въвеждането в Съюза на продукти от животински произход, които не съответстват на изискванията на Съюза в областта на общественото здраве, и едновременно с това необходимостта да се опази общественото здраве, е необходимо да се гарантира, че тези продукти са в съответствие с изискванията за общественото здраве в третата държава на произход и че в същата държава са годни за консумация от човека. Това би довело до същия риск, с който пътниците от Съюза биха се сблъскали по време на пътуванията си и при консумирането си на такива стоки в съответната трета държава. Освен това компетентните италиански органи предоставиха гаранции, чиято цел е да се избегнат ситуации, при които посочените по-горе рискове могат да се отразят по неблагоприятен начин върху здравето на хората в Съюза.

               (6)

               За целта италианските органи следва да гарантират, че нито един от продуктите, които не отговарят на изискванията, не се консумира и търгува извън изложението EXPO Milano 2015.

               (7)

               Като се имат предвид значимите рискове за общественото здраве, свързани с двучерупчестите мекотели, въвеждането им в Съюза под каквато и да било форма, но предназначени за изложението EXPO Milano 2015, следва да бъде разрешено само ако тези продукти отговарят на изискванията за вноса, които засягат общественото здраве, определени в съответното законодателство на Съюза. По тази причина тези продукти следва да бъдат изключени от приложното поле на настоящия регламент.

               (8)

               Като се вземат предвид рисковете за здравеопазването на животните и общественото здраве, които представляват продукти от животински произход от трети държави, за които са приети или предстои да бъдат приети специални защитни или предпазни мерки от съображения за опазването на здравето на животните и на хората в съответствие с член 22 от Директива 97/78/ЕО на Съвета (4), е уместно тези продукти да бъдат изключени от приложното поле на настоящия регламент.

               (9)

               С цел да бъдат намалени рисковете, свързани с въвеждането в Съюза на продукти от животински произход, които не отговарят на всички изисквания на Съюза относно здравеопазването на животните и общественото здраве, тези продукти следва да бъдат подложени на строги мерки за контрол и да бъдат проследими на всички етапи от транспорта, съхранението, доставката и унищожаването на остатъците или отпадъците от тях и да се използват единствено за целите на изложението EXPO Milano 2015, като се предотврати пускането им на пазара в Съюза.

               (10)

               С цел да се позволи въвеждането на тези продукти в Съюза, като същевременно се избегне пускането им на пазара в Съюза, те следва да бъдат поставени под режим „временен внос“ в съответствие с член 576, параграф 1 от Регламент (ЕИО) № 2454/93 на Комисията (5), докато те не бъдат изконсумирани на място на изложението EXPO Milano 2015 или докато остатъците от тези продукти не бъдат унищожени в съответствие с разпоредбите на Регламент (ЕО) № 1069/2009 на Европейския парламент и на Съвета (6) като материал от категория 1 или реекспортирани. При необходимост тези продукти следва да бъдат придвижвани под режим „външен транзит“, посочен в член 91, параграф 1 от Регламент (ЕИО) № 2913/92 на Съвета (7) от пункта на въвеждането им в Съюза за Италия, преди те да бъдат поставени под режим „временен внос“. Консумацията или унищожаването на тези продукти се счита за реекспорт в съответствие с член 582, параграф 2 от Регламент (ЕИО) № 2454/93.

               (11)

               Освен това, за да се гарантира, че продуктите, които не съответстват на изискванията, няма да бъдат пуснати на пазара на Съюза, те следва единствено да бъдат директно транспортирани до изложението EXPO Milano 2015 или — ако е необходимо по логистични причини — до специално одобрени митнически складове, както е предвидено в членове 12 и 13 от Директива 97/78/ЕО, за междинно складиране преди окончателното им доставяне до изложението EXPO Milano 2015.

               (12)

               С цел да се гарантира проследимостта на несъответстващите на изискванията продукти от животински произход, компетентните органи следва да използват интегрираната компютризирана ветеринарна система (TRACES), въведена с Решение 2004/292/ЕО на Комисията (8) (наричана по-нататък „системата TRACES“), за запис на съответните данни, отнасящи се до продуктите от момента на въвеждането им в Съюза до момента на консумацията им на място на изложението EXPO Milano 2015 или унищожаването им след закриването на мероприятието.

               (13)

               С цел да бъдат информирани посетителите и служителите на изложението EXPO Milano 2015 за възможния риск от консумацията на продукти, които не отговарят на изискванията, и да се гарантира, че тези продукти няма да се консумират и няма да се предлагат на пазара извън мястото на провеждане на изложението EXPO Milano 2015 поради риска, който те могат да представляват за общественото здраве, италианските органи следва да предоставят информация, че някои продукти от животински произход с произход от трети държави не отговарят на стандартите на Съюза за общественото здраве, а само на стандартите на съответните трети държави на произход, и че консумацията и пускането на пазара на тези продукти е забранено извън мястото на провеждане на изложението EXPO Milano 2015.

               (14)

               Тъй като изложението EXPO Milano 2015 е временно мероприятие, разпоредбите, установени в настоящия регламент, следва да се прилагат само за определен срок.

               (15)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Предмет и приложно поле
   Настоящият регламент предвижда дерогация от разпоредбите на Съюза относно правилата за здравеопазването на животните и общественото здраве, с които се урежда въвеждането в Съюза на продукти от животински произход или на храни, съдържащи такива продукти, и предназначени за изложението EXPO Milano 2015, както е описано в точка 1 от приложение I („Място на провеждане на изложението EXPO Milano 2015“).
   Настоящият регламент не се прилага за двучерупчести мекотели, посочени в точка 2.1 от приложение I към Регламент (ЕО) № 853/2004, нито за храни, получени от такива животни.
   Настоящият регламент се прилага, без да се засягат предпазните мерки, които са приети в съответствие с член 22 от Директива 97/78/ЕО и са в сила по време на срока на прилагане на настоящия регламент.
   Член 2
   Изисквания за продуктите, предназначени за мястото на провеждане на изложението EXPO Milano 2015
   Държавите членки разрешават въвеждането на пратки с продукти от животински произход или храна, съдържаща такива продукти, от трети държави или обекти, от които вносът в Съюза на тези продукти или храна, съдържащи тези продукти, не е разрешен съгласно законодателството на Съюза, само за целите на използването им на мястото на провеждане на изложението EXPO Milano 2015 и ако те:

               a)

               идват от трета държава, която официално участва в изложението EXPO Milano 2015, и са предназначени за изложбения щанд на същата трета държава на мястото на провеждане на изложението EXPO Milano 2015; както и

               б)

               са опаковани в запечатани контейнери или опаковки, които не позволяват изтичане на съдържанието и са обозначени с надпис „for exclusive destination EXPO Milano 2015“ в червено и бяло и в четим размер, пропорционален на размерите на контейнерите или опаковките; както и

               в)

               ако са изброени в приложение II, отговарят на следните условия:

                           i)

                           са получили разрешение за транзитно преминаване през Съюза в съответствие с изискванията за транзитно преминаване през Съюза, установени в правните актове, посочени в приложение II, за всеки продукт, който се прилага по аналогия;

                           ii)

                           се придружават от ветеринарния сертификат за транзитно преминаване или съхранение, установен в разпоредбите, посочени в приложение II за всеки включен в списъка продукт, който се прилага по аналогия;

                           iii)

                           се придружават от ветеринарния сертификат, установен в приложение III;

                           iv)

                           са поставени под режим „временен внос“ в съответствие с член 576, параграф 1 от Регламент (ЕИО) № 2454/93;

                           v)

                           когато са предназначени да бъдат придвижени до Италия от граничен инспекционен пункт, който е включен в приложение I към Решение 2009/821/ЕО на Комисията (9) или в приложимо споразумение между Съюза и трети държави и се намира извън Италия, за тази цел те са поставени под режим „външен транзит“, посочен в член 91, параграф 1 от Регламент (ЕИО) № 2913/92, преди да бъдат поставени под режим „временен внос“ в съответствие с член 576, параграф 1 от Регламент (ЕИО) № 2454/93 в Италия;

               г)

               ако не са изброени в приложение II, отговарят на всички изброени условия:

                           i)

                           придружават се от ветеринарния сертификат, установен в приложение III;

                           ii)

                           отговарят на условията, посочени в буква в), подточки iv) и v) от настоящия член.

         Член 3
   Въвеждане на продуктите
   Пратките с продукти, посочени в член 2, отговарят на следните условия:

               a)

               те се въвеждат в Съюза през граничен инспекционен пункт, включен в приложение I към Решение 2009/821/ЕО или в приложимо споразумение между Съюза и трети държави, и

               б)

               за тях има уведомление до граничния инспекционен пункт на въвеждане най-малко два работни дни преди пристигането им.

         Член 4
   Задачи на граничния инспекционен пункт на въвеждане и на компетентните митнически органи
   1.   Граничният инспекционен пункт на въвеждане:

               a)

               извършва документална проверка и проверка за идентичност, както е предвидено в член 4 от Директива 97/78/ЕО;

               б)

               проверява дали пратките с продуктите, посочени в член 2 и с произход от някоя от третите държави, участващи в изложението EXPO Milano 2015, са предназначени за изложбения щанд на същата трета държава на мястото на провеждане на изложението EXPO Milano 2015; както и

               в)

               издава единен ветеринарен документ за въвеждане (CVED) в системата TRACES, предназначен за местната ветеринарна единица Milano Città IT03603, посочена в приложение II към Решение 2009/821/ЕО („местна ветеринарна единица Milano Città IT03603“), или ако продуктите са изпратени първо в митнически склад, посочен в точка 2 от приложение I — до единицата в TRACES, отговоран за съответния митнически склад;

               г)

               гарантира, че пратките са изпратени директно до мястото на провеждане на изложението EXPO Milano 2015 или в митнически склад, посочен в точка 2 от приложение I;

               д)

               разрешава транзитното преминаване на пратки, които не попадат в обхвата на приложението към Решение 2011/163/ЕС на Комисията (10), при условие че те са изпратени директно на мястото на провеждане на изложението EXPO Milano 2015 или в митнически склад, посочен в точка 2 от приложение I;

               е)

               отхвърлят или унищожават продуктите, които не отговарят на изискванията на член 2.

         2.   Граничният инспекционен пункт на въвеждане и компетентните митнически органи гарантират следното:

               a)

               продуктите са поставени под режим „временен внос“ в съответствие с член 576, параграф 1 от Регламент (ЕИО) № 2454/93, докато не бъдат изконсумирани на място на изложението EXPO Milano 2015 или докато не бъдат унищожени, както е предвидено в член 7, точки 10 и 11;

               б)

               при необходимост продуктите се придвижват под режим „външен транзит“, посочен в член 91, параграф 1 от Регламент (ЕИО) № 2913/92, от пункта на въвеждането им в Съюза за Италия, преди те да бъдат поставени под режим „временен внос“.

         Член 5
   Задачи на граничните инспекционни пунктове, отговорни за митническите складове, посочени в приложение I
   Когато пратките са изпратени в митнически склад, посочен в точка 2 от приложение I, граничните инспекционни пунктове, отговорни за съответните митнически складове:

               a)

               осигуряват, че пратките се изпращат от митническия склад, посочен в приложение I, директно на мястото на провеждане на изложението EXPO Milano 2015;

               б)

               осигуряват, че пратките са транспортирани до мястото на провеждане на изложението EXPO Milano 2015 под надзора на компетентните органи в превозни средства или контейнери, запечатани от същите органи;

               в)

               осигуряват, че официалният ветеринарен лекар в митническия склад информира местната ветеринарна единица Milano Città IT03603 на мястото на провеждане на изложението EXPO Milano 2015 чрез системата TRACES за планираното пристигане на пратката на мястото на провеждане на изложението EXPO Milano 2015;

               г)

               вземат под внимание и вписват информацията, получена чрез системата TRACES, за пристигането на пратката от местната ветеринарна единица Milano Città IT03603 до мястото на провеждане на изложението EXPO Milano 2015;

               д)

               въвеждат данните, посочени в буква А от приложение IV във връзка с пратката, изпратена на мястото на провеждане на изложението EXPO Milano 2015.

         Член 6
   Задачи на местната ветеринарна единица Milano Città IT03603 на мястото на провеждане на изложението EXPO Milano 2015
   На мястото на провеждане на изложението EXPO Milano 2015 местната ветеринарна единица Milano Città IT03603:

               a)

               извършва документална проверка и проверка за идентичност в момента на пристигането на всяка пратка с продуктите, посочени в член 2, на мястото на провеждане на изложението EXPO Milano 2015 и проверява целостта на печатите и съответствието на получената пратка с информацията от CVED в TRACES;

               б)

               гарантира, че пратката е действително въведена на мястото на провеждане на изложението EXPO Milano 2015;

               в)

               уведомява граничния инспекционен пункт на въвеждане или граничния инспекционен пункт, отговарящ за митническия склад на изпращане, посредством системата TRACES за пристигането на пратката на мястото на провеждане на изложението EXPO Milano 2015 и за целостта на тази пратка;

               г)

               въвежда всички данни, посочени в буква Б от приложение IV, отнасящи се до получените пратки;

               д)

               осигурява, че храната се използва единствено за изложбени цели и/или за дегустация на място.

         Член 7
   Задачи на местната ветеринарна единица Milano Città IT03603 след пристигането на продуктите на мястото на провеждане на изложението EXPO Milano 2015
   След като посочените в член 2 пратки пристигнат на мястото на провеждане на изложението EXPO Milano 2015, местната ветеринарна единица Milano Città IT03603:

               1)

               завежда и води регистъра, посочен в член 6, буква г), актуализиран с информация за използването на пратките;

               2)

               осигурява, че пратките нямат видими промени или щети, които могат да ги направят негодни за предвидената им употреба;

               3)

               конфискува и унищожава пратките, за които по някаква причина не се счита, че са подходящи за дегустация на място;

               4)

               посочва дадено лице от изложбения щанд, за който са предназначени продуктите, което да отговаря за прилагането на мерките, предвидени в член 8, параграф 2;

               5)

               информира отговорното лице, посочено в точка 4, за задълженията, предвидени в член 8, параграф 2;

               6)

               определя всички места, където се провежда изложението EXPO Milano 2015, на които продуктите от пратката ще бъдат изложени или използвани за дегустация на място;

               7)

               гарантира пълната проследимост на пратките на мястото на провеждане на изложението EXPO Milano 2015;

               8)

               гарантира, че продуктите могат да се използват единствено за изложбени цели и/или за дегустация на място;

               9)

               осигурява, че продуктите не се продават, нито се предоставят на посетителите и служителите на изложението EXPO Milano 2015 за цели, различни от изложбени цели или дегустация на място;

               10)

               осигурява, че всички пратки или части от тях, които не се използват за изложбени цели или за дегустация на място, се събират и унищожават като материал от категория 1 в съответствие с член 12, букви а) — в) от Регламент (ЕО) № 1069/2009 или се реекспортират в трета държава не по-късно от 31 декември 2015 г.;

               11)

               осигурява, че специалните контейнери, съдържащи партиди или части от тях, посочени в точка 10, могат да напуснат мястото на провеждане на изложението EXPO Milano 2015 само ако са херметически затворени и са предназначени за местоназначение, където материалът ще бъде унищожен в съответствие с член 12, букви а) — в) от Регламент (ЕО) № 1069/2009, или се реекспортират в трета държава не по-късно от 31 декември 2015 г.;

               12)

               при закриването на изложението EXPO Milano 2015 и не по-късно от 31 декември 2015 г. уведомява компетентните митнически органи за консумацията или унищожаването на продуктите.

         Член 8
   Задължения на EXPO 2015 S.p.A. и на изложителите в изложението EXPO Milano 2015
   1.   EXPO 2015 S.p.A.:

               a)

               отбелязва кои са изложителите, присъстващи на изложението EXPO Milano 2015, и предоставя на местните компетентни органи актуализирани списъци на тези изложители;

               б)

               за всеки изложител посочва кое е лицето, отговорно за прилагане на мерките, предвидени в параграф 2;

               в)

               предоставя логистична подкрепа за транспорта на продуктите, попадащи в приложното поле на настоящия регламент, до съоръженията, където те могат да бъдат обработени съгласно предвиденото в член 7, точки 10 и 11.

         2.   Изложителите в EXPO Milano 2015:

               a)

               предоставят логистична подкрепа на компетентните органи, отговарящи за прилагането на настоящия регламент по отношение на съхраняването на продуктите, посочени в член 2;

               б)

               осигуряват, че употребата на продуктите, посочени в член 2, е ограничена до изложбени цели или дегустация на място;

               в)

               при поискване и под надзора на компетентните органи предоставят отделени помещения и подходящи средства, предназначени за съхранение на продуктите, посочени в член 2, и които не се използват за изложбени цели или за дегустация на място;

               г)

               информират компетентните органи за всяко неспазване на изискванията или за всяко евентуално предстоящо неспазване, което възниква във връзка с прилагането на мерките, предвидени в настоящия параграф;

               д)

               осигуряват, че продуктите, посочени в член 2, които не се използват за изложбени цели или за дегустация на място, са регистрирани и се унищожават, както е предвидено в член 7, точки 10 и 11.

         Член 9
   Информация за посетителите и служителите на изложението EXPO Milano 2015
   1.   Италианският компетентен орган осигурява, че най-малко следната информация е представена на посетителите и служителите на изложението EXPO Milano 2015 на отделни места на изложението, където продуктите, посочени в член 2, се раздават на посетителите или се използват за изготвяне на храна, която ще бъде раздадена на посетителите:

      „Тази храна съдържа продукти от животински произход, идващи от държави извън ЕС, и отговаря само на стандартите за общественото здраве в тези държави. Консумацията и разпространението на тези продукти се забранява извън мястото на провеждане на изложението EXPO Milano 2015.“

   2.   EXPO 2015 S.p.A. предоставя на компетентните италиански органи необходимите средства и пространства за публикуване на информацията, посочена в параграф 1.
   Член 10
   Влизане в сила и прилагане
   1.   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   2.   Настоящият регламент се прилага от 1 март 2015 г. до 31 октомври 2015 г.
   Член 7, точки 10 и 11, член 8, параграф 1, буква в) и член 8, параграф 2, букви а) и д) продължават да се прилагат, докато всички продукти или части от тях, посочени в член 2 и въведени съгласно настоящия регламент, не бъдат унищожени в съответствие с посочените членове не по-късно от 31 декември 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2015 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  ОВ L 139, 30.4.2004 г., стр. 55.

      (3)  ОВ L 125, 23.5.1996 г., стр. 10.

      (4)  Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).

      (5)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1.)

      (6)  Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека и за отмяна на Регламент (ЕО) № 1774/2002 (Регламент за страничните животински продукти) (ОВ L 300, 14.11.2009 г., стр. 1).

      (7)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      (8)  Решение 2004/292/ЕО на Комисията от 30 март 2004 г. относно въвеждането на системата TRACES и за изменение на Решение 92/486/ЕИО (ОВ L 94, 31.3.2004 г., стр. 63).

      (9)  Решение 2009/821/ЕО на Комисията от 28 септември 2009 г. относно съставяне на списък на граничните инспекционни пунктове, определяне на някои правила относно инспекциите, извършвани от ветеринарните експерти на Комисията, и определяне на ветеринарните единици в TRACES (ОВ L 296, 12.11.2009 г., стр. 1).

      (10)  Решение 2011/163/ЕС на Комисията от 16 март 2011 г. за одобряване на плановете, представени от трети страни в съответствие с член 29 от Директива 96/23/ЕО на Съвета (ОВ L 70, 17.3.2011 г., стр. 40).

      ПРИЛОЖЕНИЕ I
      1)   Място на провеждане на изложението EXPO Milano 2015

      Мястото на провеждане на изложението EXPO Milano 2015 (TRACES МВЕ: Milano Città IT03603)
      2)   Митнически складове, които имат разрешение

      Митнически складове, които имат разрешение от италианските компетентни органи съгласно членове 12 и 13 от Директива 97/78/ЕО и са публикувани на официалния уебсайт на Министерството на здравеопазването на Италия:
      http://www.salute.gov.it

      ПРИЛОЖЕНИЕ II

         Списък на продуктите и разпоредбите, посочени в член 2, буква в), подточки i) и ii)

                  Описание на продуктите (1)

                  Правни актове на Съюза, включително изискванията за транзитно преминаване, които се прилагат, както и съответните образци на ветеринарни сертификати, които трябва да бъдат използвани

                  Месо

                  Регламент (ЕС) № 206/2010 на Комисията (2), включително образеца на ветеринарен сертификат, определен в приложение III към него
                  Регламент (ЕО) № 798/2008 на Комисията (3), включително образеца на ветеринарен сертификат, определен в приложение XI към него
                  Регламент (ЕО) № 119/2009 на Комисията (4), включително образеца на ветеринарен сертификат, определен в приложение III към него

                  Месни заготовки

                  Решение 2000/572/ЕО на Комисията (5), включително образеца на ветеринарен сертификат, определен в приложение III към него

                  Месни продукти

                  Решение 2007/777/ЕО на Комисията (6), включително образеца на ветеринарен сертификат, определен в приложение IV към него

                  Мляко и млечни продукти

                  Регламент (ЕС) № 605/2010 на Комисията (7), включително образеца на ветеринарен сертификат, определен в част 3 от приложение II към него

                  Съставни продукти

                  Регламент (ЕС) № 28/2012 на Комисията (8), включително образеца на ветеринарен сертификат, установен в приложение II към него

                  Яйца, яйчни продукти

                  Регламент (ЕО) № 798/2008, включително образеца на ветеринарен сертификат, определен в приложение XI към него

                  Рибни продукти с произход от аквакултури

                  Регламент (ЕО) № 2074/2005 на Комисията (9), включително образеца на ветеринарен сертификат, определен в допълнение IV към приложение VI към него

         (1)  Продуктите, посочени в първата графа на таблицата, попадат в приложното поле на съответните актове на Съюза, изброени във втората графа.

         (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).

         (3)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

         (4)  Регламент (ЕО) № 119/2009 на Комисията от 9 февруари 2009 г. относно определянето на списък на трети страни или части от тях, за внос или транзитно преминаване през Общността на месо от диви животни от семейство зайци, от някои диви сухоземни бозайници и от отглеждани във ферми зайци, и относно определянето на изискванията за ветеринарното сертифициране (ОВ L 39, 10.2.2009 г., стр. 12).

         (5)  Решение 2000/572/ЕО на Комисията от 8 септември 2000 г. за определяне на ветеринарно-санитарните и здравните изисквания и ветеринарното сертифициране за вноса на мляно месо и месни заготовки от трети държави (ОВ L 240, 23.9.2000 г., стр. 19).

         (6)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).

         (7)  Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко, млечни продукти, коластра и продукти от коластра, предназначени за консумация от човека (ОВ L 175, 10.7.2010 г., стр. 1).

         (8)  Регламент (ЕС) № 28/2012 на Комисията от 11 януари 2012 г. за установяване на приложимите изисквания при сертифициране на определени съставни продукти във връзка с вноса и транзитното им преминаване през територията на Съюза и за изменение на Решение 2007/275/ЕО и Регламент (ЕО) № 1162/2009 (ОВ L 12, 14.1.2012 г., стр. 1).

         (9)  Регламент (ЕО) № 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (ОВ L 338, 22.12.2005 г., стр. 27).

      ПРИЛОЖЕНИЕ III
      Образец на сертификат за продукти от животински произход или храна, съдържаща такива продукти, предназначени за изпращане за изложението EXPO Milano 2015

      ПРИЛОЖЕНИЕ IV

         Данни, посочени в член 5, буква д), член 6, буква г) и в член 7, точка 1

      A.   Данни, които се въвеждат в митническите складове в съответствие с член 5, буква д) от отговорния граничен инспекционен пункт

      Следните данни се въвеждат в съответствие с член 5, буква д):

                  1)

                  дата на пристигане в митническия склад;

                  2)

                  описание на продуктите;

                  3)

                  количество;

                  4)

                  трета държава на произход;

                  5)

                  граничен инспекционен пункт (ГИП) на въвеждане в ЕС;

                  6)

                  номер на единния ветеринарен документ за въвеждане (CVED), генериран от TRACES и издаден от ГИП на въвеждане;

                  7)

                  номер на пломбата, поставена от здравните органи на третата държава на произход (член 2, буква б), който е посочен в конкретния здравен сертификат, придружаващ пратките, както е определено в приложение III към настоящия регламент;

                  8)

                  номер на митническия документ за превоз, с който пратките се транспортират от ГИП на въвеждане до разрешения митнически склад;

                  9)

                  данни за връзка с лицето, отговарящо за пратката;

                  10)

                  дата на излизане на пратката/част от пратката от разрешените митнически складове до мястото на провеждане на изложението EXPO Milano 2015;

                  11)

                  номер на митническия документ за превоз за пратката/част от пратката, която е изпратена от разрешените митнически складове до мястото на провеждане на изложението EXPO Milano 2015;

                  12)

                  естество на пратката/част от пратката, която е изпратена от разрешените митнически складове до мястото на провеждане на изложението EXPO Milano 2015;

                  13)

                  количество на пратката/част от пратката, която е изпратена от разрешените митнически складове до мястото на провеждане на изложението EXPO Milano 2015;

                  14)

                  номер на CVED, издаден за пратката/част от пратката, която е изпратена от разрешените митнически складове до мястото на провеждане на изложението EXPO Milano 2015.

            Б.   Данни, които се въвеждат от вътрешните съоръжения на изложението EXPO Milano 2015 в съответствие с член 6, буква г) и член 7, точка 1

      Следните данни се въвеждат в съответствие с член 6, буква г) и член 7, точка 1:

                  1)

                  дата на пристигане на мястото на провеждане на изложението EXPO Milano 2015;

                  2)

                  описание на продуктите;

                  3)

                  количество;

                  4)

                  трета държава на произход;

                  5)

                  граничен инспекционен пункт (ГИП) на въвеждане или разрешени митнически складове, от които са изпратени продуктите до мястото на провеждане на изложението EXPO Milano 2015 (ако е приложимо);

                  6)

                  номер на единния ветеринарен документ за въвеждане (CVED), генериран от TRACES и издаден от ГИП на въвеждане или номер на новия CVED, издаден от разрешените митнически складове за пратките, изпратени до мястото на провеждане на изложението EXPO Milano 2015 (ако е приложимо);

                  7)

                  номер на митническия документ за превод на пратката/част от пратка, изпратена на мястото на провеждане на изложението EXPO Milano 2015 от ГИП на въвеждане или от разрешените митнически складове;

                  8)

                  номер на пломбата, поставена от здравните и митническите органи на ГИП на въвеждане или от здравните и митническите органи на ГИП, който е компетентният ГИП за разрешените митнически складове (ако е приложимо);

                  9)

                  количество на продуктите от пратката, които вече се използват за целите на изложението EXPO Milano 2015 (а именно за изложбени цели или за дегустация на място);

                  10)

                  неоползотворено оставащо количество.


title: Регламент за изпълнение (ЕС) 2015/2328 на Комисията от 11 декември 2015 година за определяне на коефициента на разпределение за количествата, за които се отнасят подадените от 20 ноември 2015 г. до 30 ноември 2015 г. заявления за лицензии за внос и за определяне на количествата, които следва да бъдат добавени към определените за подпериода от 1 юли 2016 г. до 31 декември 2016 г. количества в рамките на тарифните квоти, открити по силата на Регламент (ЕО) № 2535/2001 в сектора на млякото и млечните продукти

text:
               12.12.2015

               BG

               Официален вестник на Европейския съюз

               L 328/112

         РЕГЛАМЕНТ ЗА ИЗПЪЛНЕНИЕ (ЕС) 2015/2328 НА КОМИСИЯТА
   от 11 декември 2015 година
   за определяне на коефициента на разпределение за количествата, за които се отнасят подадените от 20 ноември 2015 г. до 30 ноември 2015 г. заявления за лицензии за внос и за определяне на количествата, които следва да бъдат добавени към определените за подпериода от 1 юли 2016 г. до 31 декември 2016 г. количества в рамките на тарифните квоти, открити по силата на Регламент (ЕО) № 2535/2001 в сектора на млякото и млечните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188 от него,
   като има предвид, че:

               (1)

               С Регламент (ЕО) № 2535/2001 на Комисията (2) бяха открити годишни тарифни квоти за внос на продукти в сектора на млякото и млечните продукти.

               (2)

               По отношение на някои от квотите количествата, за които се отнасят заявленията за лицензии за внос, подадени от 20 ноември 2015 г. до 30 ноември 2015 г. за подпериода от 1 януари 2016 г. до 30 юни 2016 г., са по-високи от наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (3)

               По отношение на някои от квотите количествата, за които се отнасят заявленията за лицензии за внос, подадени от 20 ноември 2015 г. до 30 ноември 2015 г. за подпериода от 1 януари 2016 г. до 30 юни 2016 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (4)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените по силата на Регламент (ЕО) № 2535/2001 заявления за лицензии за внос за подпериода от 1 януари 2016 г. до 30 юни 2016 г., се прилага коефициентът на разпределение, посочен в приложението към настоящия регламент.
   2.   Количествата, за които не са подадени заявления за лицензии за внос по силата на Регламент (ЕО) № 2535/2001 и които следва да бъдат добавени към подпериода от 1 юли 2016 г. до 31 декември 2016 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 декември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

         I.А

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.Е

         Продукти с произход от Швейцария

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4155

                  9,899845

                  —

         I.З

         Продукти с произход от Норвегия

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4179

                  —

                  2 575 203

         I.И

         Продукти с произход от Исландия

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4205

                  —

                  —

                  09.4206

                  —

                  —

         I.К

         Продукти с произход от Нова Зеландия

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.Л

         Продукти с произход от Украйна

                  Пореден №

                  Коефициент на разпределение — заявления, подадени за подпериода от 1.1.2016 г. до 30.6.2016 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1.7.2016 г. до 31.12.2016 г.
                  (в kg)

                  09.4600

                  —

                  4 000 000

                  09.4601

                  —

                  750 000

                  09.4602

                  —

                  750 000


title: Регламент за изпълнение (ЕС) 2015/815 на Комисията от 19 май 2015 година за вписване на наименование в Регистъра на защитените наименования за произход и защитените географски указания [Pastel de Chaves (ЗГУ)]

text:
               27.5.2015

               BG

               Официален вестник на Европейския съюз

               L 129/9

         РЕГЛАМЕНТ ЗА ИЗПЪЛНЕНИЕ (ЕС) 2015/815 НА КОМИСИЯТА
   от 19 май 2015 година
   за вписване на наименование в Регистъра на защитените наименования за произход и защитените географски указания [Pastel de Chaves (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Pastel de Chaves“, подадено от Португалия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Pastel de Chaves“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Pastel de Chaves“ (ЗГУ).
   Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 май 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 461, 20.12.2014 г., стр. 46.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 864/2014 на Комисията от 7 август 2014 година за установяване на стандартни стойности при внос с цел определяне на входната цена на някои плодове и зеленчуци

text:
               8.8.2014

               BG

               Официален вестник на Европейския съюз

               L 235/16

         РЕГЛАМЕНТ ЗА ИЗПЪЛНЕНИЕ (ЕС) № 864/2014 НА КОМИСИЯТА
   от 7 август 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 август 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  95,4

                  ZZ

                  95,4

                  0805 50 10

                  AR

                  156,6

                  CL

                  186,3

                  TR

                  75,0

                  UY

                  161,6

                  ZA

                  132,7

                  ZZ

                  142,4

                  0806 10 10

                  BR

                  178,3

                  CL

                  187,7

                  EG

                  197,9

                  MA

                  172,3

                  MX

                  247,3

                  TR

                  157,6

                  ZZ

                  190,2

                  0808 10 80

                  AR

                  162,3

                  BR

                  72,9

                  CL

                  122,4

                  CN

                  121,2

                  NZ

                  118,7

                  US

                  156,0

                  ZA

                  101,5

                  ZZ

                  122,1

                  0808 30 90

                  AR

                  199,6

                  CL

                  144,3

                  TR

                  158,2

                  ZA

                  102,2

                  ZZ

                  151,1

                  0809 29 00

                  CA

                  324,1

                  CH

                  388,4

                  TR

                  376,1

                  US

                  324,1

                  ZZ

                  353,2

                  0809 30

                  MK

                  62,6

                  TR

                  137,7

                  ZZ

                  100,2

                  0809 40 05

                  BA

                  47,9

                  MK

                  49,3

                  TR

                  127,6

                  ZA

                  206,8

                  ZZ

                  107,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 971/2014 на Комисията от 12 септември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               13.9.2014

               BG

               Официален вестник на Европейския съюз

               L 272/15

         РЕГЛАМЕНТ ЗА ИЗПЪЛНЕНИЕ (ЕС) № 971/2014 НА КОМИСИЯТА
   от 12 септември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 септември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  62,5

                  TR

                  65,0

                  ZZ

                  63,8

                  0707 00 05

                  TR

                  123,9

                  ZZ

                  123,9

                  0709 93 10

                  TR

                  131,2

                  ZZ

                  131,2

                  0805 50 10

                  AR

                  173,7

                  CL

                  171,3

                  UY

                  144,8

                  ZA

                  169,4

                  ZZ

                  164,8

                  0806 10 10

                  BR

                  167,3

                  EG

                  159,7

                  MA

                  157,9

                  MK

                  16,0

                  TR

                  125,7

                  ZZ

                  125,3

                  0808 10 80

                  BA

                  50,7

                  BR

                  64,6

                  CL

                  81,4

                  NZ

                  111,4

                  ZA

                  98,3

                  ZZ

                  81,3

                  0808 30 90

                  CN

                  102,4

                  TR

                  132,8

                  XS

                  50,3

                  ZA

                  120,5

                  ZZ

                  101,5

                  0809 30

                  TR

                  128,3

                  ZZ

                  128,3

                  0809 40 05

                  MK

                  39,2

                  ZZ

                  39,2

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/138 на Комисията от 2 февруари 2016 година относно неодобряването на активното вещество 3-децен-2-он в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП)

text:
               3.2.2016

               BG

               Официален вестник на Европейския съюз

               L 27/5

         РЕГЛАМЕНТ ЗА ИЗПЪЛНЕНИЕ (ЕС) 2016/138 НА КОМИСИЯТА
   от 2 февруари 2016 година
   относно неодобряването на активното вещество 3-децен-2-он в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
   като има предвид, че:

               (1)

               В съответствие с член 7, параграф 1 от Регламент (ЕО) № 1107/2009, на 14 септември 2011 г. Нидерландия получи заявление от AMVAC C.V (понастоящем AMVAC Netherlands B.V) за одобряване на активното вещество 3-децен-2-он.

               (2)

               В съответствие с член 9, параграф 3 от посочения регламент на 13 април 2012 г. държавата членка докладчик уведоми заявителя, останалите държави членки, Комисията и Европейския орган за безопасност на храните (наричан по-долу „Органът“), че заявлението е допустимо.

               (3)

               Извършена е оценка на въздействието на посоченото активно вещество върху здравето на човека и на животните в съответствие с член 11, параграфи 2 и 3 от посочения регламент за предложената от заявителя употреба. На 26 ноември 2013 г. държавата членка докладчик представи на Комисията и на Органа проект на доклад за оценка.

               (4)

               Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от посочения регламент той поиска от заявителя да предостави допълнителна информация на държавите членки, Комисията и Органа. Оценката на допълнителната информация, извършена от държавата членка докладчик, бе предадена на Органа под формата на актуализиран проект на доклад за оценка.

               (5)

               Проектът на доклада за оценка беше подложен на преразглеждане от държавите членки и Органа. На 3 декември 2014 г. Органът представи на Комисията заключението си относно оценката на риска за активното вещество 3-децен-2-он (2). Органът стигна до заключението, че наличието на положителни резултати за генотоксичност и ограниченият набор токсикологични данни не позволява установяването на окончателни токсикологични референтни стойности и поради това оценката на риска за оператори, работници, случайни лица, жители и потребители не може да бъде приключена. Органът стигна също така до заключението, че оценката на заявлението за МДГОВ с искането да се освободи 3-децен-2-он от определяне на МДГОВ не може да бъде завършена, тъй като наличната информация не е достатъчна, за да се установи дали употребата на 3-децен-2-он като активно вещество в продукти за растителна защита няма да има непосредствено или забавено вредно въздействие върху здравето на човека, включително върху здравето на уязвимите групи от населението посредством приема с храна.

               (6)

               Комисията прикани заявителя да представи своите коментари относно заключението на Органа, а в съответствие с член 13, параграф 1 от Регламент (ЕО) № 1107/2009 — и относно проекта на доклада за преразглеждане. Заявителят представи своите коментари, които бяха разгледани внимателно.

               (7)

               Въпреки изложените от заявителя аргументи обаче посочените в съображение 5 опасения не можаха да бъдат отхвърлени.

               (8)

               Следователно не беше доказано, че може да се очаква, че по отношение на една или повече представителни употреби на най-малко един продукт за растителна защита, съдържащ 3-децен-2-он, критериите за одобрение, предвидени в член 4 от Регламент (ЕО) № 1107/2009, са изпълнени. Поради това активното вещество 3-децен-2-он не следва да бъде одобрено в съответствие с член 13, параграф 2 от Регламент (ЕО) № 1107/2009.

               (9)

               Настоящият регламент не засяга подаването на ново заявление за 3-децен-2-он в съответствие с член 7 от Регламент (ЕО) № 1107/2009.

               (10)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество 3-децен-2-он не се одобрява.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 февруари 2016 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Бюлетин на ЕОБХ (EFSA Journal) 2015;13(1):3932, наличен в интернет на адрес: www.efsa.europa.eu/efsajournal


title: Регламент за изпълнение (ЕС) № 511/2012 на Комисията от 15 юни 2012 година относно нотификациите, отнасящи се до организациите на производители и междубраншовите организации и до преговорите за сключване на договори и договорните отношения, предвидени в Регламент (ЕО) № 1234/2007 на Съвета, в сектора на млякото и млечните продукти

text:
               16.6.2012

               BG

               Официален вестник на Европейския съюз

               L 156/39

         РЕГЛАМЕНТ ЗА ИЗПЪЛНЕНИЕ (ЕС) № 511/2012 НА КОМИСИЯТА
   от 15 юни 2012 година
   относно нотификациите, отнасящи се до организациите на производители и междубраншовите организации и до преговорите за сключване на договори и договорните отношения, предвидени в Регламент (ЕО) № 1234/2007 на Съвета, в сектора на млякото и млечните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 126д, параграф 2, букви б) и в) и член 185е, параграф 6 от него,
   като има предвид, че:

               (1)

               В раздел IIА на глава II на дял II на част II от Регламент (ЕО) № 1234/2007, вмъкнат с Регламент (ЕС) № 261/2012 на Европейския парламент и на Съвета (2), се съдържат правила относно организациите на производители и междубраншовите организации в сектора на млякото и млечните продукти.

               (2)

               В членове 126a и 126б от Регламент (ЕО) № 1234/2007 се определят правила относно признаването на организациите на производителите и техните асоциации и на междубраншовите организации. Съгласно посочените членове държавите членки следва да изпращат на Комисията нотификации относно решенията за предоставяне, отказване и оттегляне на признаването. За изготвяне на докладите до Съвета и Европейския парламент съгласно член 184, параграф 9 от Регламент (ЕО) № 1234/2007 е необходима информация относно броя на признатите субекти, относно големината им от гледна точка на количествата сурово мляко, произвеждани от техните членове производители, и, където е приложимо, относно причините за отказване или оттегляне на признаването им.

               (3)

               В член 126в от Регламент (ЕО) № 1234/2007 се определят правила относно преговорите за сключване на договори за доставка на сурово мляко. Съгласно посочения член нотификации следва да се извършват от организациите на производители и от държавите членки.

               (4)

               В член 126г от Регламент (ЕО) № 1234/2007 се предвижда, че държавите членки трябва да нотифицират Комисията за правилата, които са приели за регулиране на предлагането на сирене със защитено наименование за произход или защитено географско указание.

               (5)

               Съгласно член 185е от Регламент (ЕО) № 1234/2007 държавите членки, които решат, че всяка доставка на сурово мляко на тяхна територия от земеделски стопанин на преработвател на сурово мляко трябва да е предмет на писмен договор между страните и/или решат, че първите изкупвачи трябва да направят писмена оферта за сключване на договор за доставката на сурово мляко от земеделските стопани, трябва да нотифицират Комисията за правилата, които са приели по отношение на договорните отношения.

               (6)

               Следва да бъдат определени еднообразни правила относно съдържанието на посочените нотификации и крайния срок за подаването им.

               (7)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   Не по-късно от 31 март всяка година по отношение на решенията, взети през предходната календарна година, държавите членки нотифицират Комисията съгласно член 126a, параграф 4, буква г) и член 126б, параграф 3, буква д) от Регламент (ЕО) № 1234/2007 относно:

               а)

               броя на организациите на производители, асоциациите на признати организации на производители, наричани по-долу „асоциации“, и междубраншовите организации, които са признали, и, където е приложимо, годишните количества сурово мляко за предлагане на пазара, произведени от организациите на производители и асоциациите;

               б)

               броя на заявленията за признаване, подадени от организации на производители, асоциации и междубраншови организации, за които са издали отказ, както и обобщение на причините за този отказ;

               в)

               броя на признатите организации на производители, асоциации и междубраншови организации, чието признаване са оттеглили, както и обобщение на причините за това оттегляне.

         2.   Когато нотификацията, посочена в параграф 1, буква а), се отнася до транснационална организация на производители или транснационална асоциация, в нотификацията се посочват, когато е приложимо, годишните количества сурово мляко за предлагане на пазара, произведени от членовете, по държави членки.
   Член 2
   1.   Нотификациите относно количествата сурово мляко, които са предмет на преговорите за сключване на договори, посочени в член 126в, параграф 2, буква е) от Регламент (ЕО) № 1234/2007, се подават до компетентния орган на държавата членка или държавите членки:

               а)

               където се произвежда суровото мляко, и

               б)

               ако държавите са различни — където се извършва доставката на преработвател или на млекосъбирателно предприятие.

         2.   Нотификацията, посочена в параграф 1, се извършва преди началото на преговорите и в нея се посочва производственото количество по приблизителна оценка на организацията на производители или асоциацията, което ще бъде предмет на преговорите, както и предвиждания период на доставка на количеството сурово мляко.
   3.   До 31 януари всяка година, в допълнение към посочената в параграф 1 нотификация всяка организация на производители или асоциация съобщава, с разбивка по държави членки на производство, количеството сурово мляко, което е било действително доставено в рамките на договорите, сключени от организацията на производители през предходната календарна година.
   Член 3
   1.   Не по-късно от 15 март всяка година държавите членки нотифицират Комисията съгласно член 126в, параграф 8 от Регламент (ЕО) № 1234/2007 относно:

               а)

               общото количество сурово мляко, с разбивка по държави членки на производство, доставено на тяхна територия по договори, сключени от признатите организации на производители и асоциации в съответствие с член 126в, параграф 2, буква е) от Регламент (ЕО) № 1234/2007 през предходната календарна година, за което са нотифицирани компетентните органи съгласно член 2, параграф 3 от настоящия регламент;

               б)

               броя на случаите, в които националните органи за защита на конкуренцията са приели решение, че дадени преговори следва да започнат отново или въобще не следва да бъдат водени в съответствие с член 126в, параграф 6 от Регламент (ЕО) № 1234/2007, както и кратко обобщение на тези решения.

         2.   Когато нотификациите, получени съгласно член 2, параграф 1 от настоящия регламент, се отнасят до преговори, обхващащи повече от една държава членка, за целите на член 126в, параграф 6, втора алинея от Регламент (ЕО) № 1234/2007 държавите членки изпращат незабавно на Комисията необходимата информация, за да може Комисията да прецени дали има изключване на конкуренцията и дали се нанасят сериозни вреди на МСП на преработвателите на сурово мляко.
   Член 4
   1.   Нотификациите съгласно член 126г, параграф 7 от Регламент (ЕО) № 1234/2007 съдържат правилата, приети от държавите членки за регулиране на предлагането на сирене със защитено наименование за произход или защитено географско указание, както и обобщаваща бележка, указваща:

               а)

               наименованието на сиренето;

               б)

               наименованието и вида на организацията, която отправя искане за регулиране на предлагането;

               в)

               средствата, избрани за регулиране на предлагането;

               г)

               датата на влизане в сила на правилата;

               д)

               периода на прилагане на правилата.

         2.   Държавите членки информират Комисията, когато отменят правила преди края на периода, посочен в параграф 1, буква д).
   Член 5
   Нотификациите, посочени в член 185е, параграф 5 от Регламент (ЕО) № 1234/2007, съдържат правилата, приети от държавите членки по отношение на договорите, посочени в член 185е, параграф 1 от същия регламент, както и обобщаваща бележка, указваща:

               а)

               дали държавата членка е решила, че доставките на сурово мляко от земеделски стопанин на преработвател трябва да бъдат уредени от писмен договор между страните и, ако това е така, етапа или етапите на доставка, които се изисква да бъдат уредени от такива договори, ако доставката се извършва посредством едно или повече млекосъбирателни предприятия, както и евентуалния минимален срок на писмените договори;

               б)

               дали държавата членка е решила, че първият изкупвач на сурово мляко трябва да направи писмена оферта за договор на земеделския стопанин и, където е приложимо, минималния срок на договора, който трябва да е включен в офертата.

         Член 6
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 юни 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 94, 30.3.2012 г., стр. 38.


title: Регламент за изпълнение (ЕС) 2015/1355 на Комисията от 5 август 2015 година за установяване на стандартни стойности при внос с цел определяне на входната цена на някои плодове и зеленчуци

text:
               6.8.2015

               BG

               Официален вестник на Европейския съюз

               L 209/1

         РЕГЛАМЕНТ ЗА ИЗПЪЛНЕНИЕ (ЕС) 2015/1355 НА КОМИСИЯТА
   от 5 август 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 август 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  133,5

                  MK

                  31,4

                  ZZ

                  82,5

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  151,2

                  BO

                  135,7

                  UY

                  138,3

                  ZA

                  145,2

                  ZZ

                  142,6

                  0806 10 10

                  EG

                  215,6

                  MA

                  158,2

                  TN

                  158,2

                  ZZ

                  177,3

                  0808 10 80

                  AR

                  98,3

                  BR

                  100,8

                  CL

                  131,0

                  NZ

                  133,8

                  US

                  112,0

                  UY

                  139,7

                  ZA

                  138,3

                  ZZ

                  122,0

                  0808 30 90

                  AR

                  112,9

                  CL

                  137,9

                  CN

                  95,2

                  MK

                  75,0

                  NZ

                  150,8

                  TR

                  158,2

                  ZA

                  113,7

                  ZZ

                  120,5

                  0809 29 00

                  TR

                  215,7

                  US

                  547,8

                  ZZ

                  381,8

                  0809 30 10, 0809 30 90

                  MK

                  80,0

                  TR

                  157,4

                  ZZ

                  118,7

                  0809 40 05

                  BA

                  53,7

                  IL

                  141,4

                  MK

                  43,5

                  XS

                  66,1

                  ZZ

                  76,2

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2015/630 на Комисията от 22 април 2015 година за изменение на Регламент за изпълнение (ЕС) № 498/2012 за разпределение на тарифните квоти, приложими към износа на дървен материал от Руската федерация към Европейския съюз

text:
               23.4.2015

               BG

               Официален вестник на Европейския съюз

               L 104/8

         РЕГЛАМЕНТ ЗА ИЗПЪЛНЕНИЕ (ЕС) 2015/630 НА КОМИСИЯТА
   от 22 април 2015 година
   за изменение на Регламент за изпълнение (ЕС) № 498/2012 за разпределение на тарифните квоти, приложими към износа на дървен материал от Руската федерация към Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2012/105/ЕС на Съвета от 14 декември 2011 г. за подписване от името на Съюза и временно прилагане на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и на Протокола между Европейския съюз и правителството на Руската федерация относно техническите условия и ред по посоченото споразумение (1), и по-специално член 4 от него,
   като има предвид, че:

               (1)

               На 22 август 2012 г. Руската федерация се присъедини към Световната търговска организация. Ангажиментите на Руската федерация включват тарифни квоти за износа на определени видове иглолистен дървен материал, дял от които е разпределен за износ за Съюза. Условията и редът за управление на посочените тарифни квоти са определени в Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз („Споразумението“), и в Протокола между Европейския съюз и правителството на Руската федерация относно техническите условия и ред в съответствие с посоченото Споразумение („Протокола“). Споразумението и Протоколът бяха подписани на 16 декември 2011 г. Те се прилагат временно, считано от датата на присъединяване на Руската федерация към Световната търговска организация.

               (2)

               В съответствие с член 4 от Решение 2012/105/ЕС с Регламент за изпълнение (ЕС) № 498/2012 на Комисията (2) се определят разпоредбите за разпределение на тарифните квоти, приложими към износа на дървен материал от Руската федерация към Европейския съюз. Посоченият регламент престава да се прилага от датата, на която приключи временното прилагане на Протокола.

               (3)

               Споразумението и Протоколът продължават да се прилагат временно до приключване на процедурите за сключването им.

               (4)

               Регламент за изпълнение (ЕС) № 498/2012 беше изменен с Регламент за изпълнение (ЕС) № 449/2014 (3), за да се вземе предвид ниската степен на използване на тарифните квоти. В съответствие с това намаляването на таваните за внос, предвидено в членове 13 и 14 от Регламент за изпълнение (ЕС) № 498/2012, беше спряно през квотен период 2015.

               (5)

               Като се има предвид ниската степен на използване на тарифните квоти през квотен период 2014, необходимо е също така да се спре намаляването на таваните за внос, предвидено в членове 13 и 14 от Регламент за изпълнение (ЕС) № 498/2012 по отношение на квотен период 2016, с цел да се насърчи пълното използване на тарифните квоти, по-специално от страна на традиционните вносители.

               (6)

               Регламент за изпълнение (ЕС) № 498/2012 следва да бъде съответно изменен.

               (7)

               Мерките, предвидени в настоящия регламент за изпълнение, са в съответствие със становището на Комитета по дървения материал, създаден с Решение 2012/105/ЕС,

         ПРИЕ НАСТОЯЩИЯ РЕГЛАМЕНТ:
   Член 1
   В член 15 от Регламент за изпълнение (ЕС) № 498/2012 параграф 2 се заменя със следното:

      „2.   Разпоредбите на членове 13 и 14 не се прилагат по отношение на първия и втория квотен период след първите три квотни периода.“

   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 април 2015 година.

            За Комисията

            Председател

         Jean-Claude JUNCKER

      (1)  ОВ L 57, 29.2.2012 г., стр. 1.

      (2)  Регламент за изпълнение (ЕС) № 498/2012 на Комисията за разпределение на тарифните квоти, приложими към износа на дървен материал от Руската федерация към Европейския съюз (ОВ L 152, 13.6.2012 г., стр. 28).

      (3)  Регламент за изпълнение (ЕС) № 449/2014 на Комисията от 2 май 2014 г. за изменение на Регламент за изпълнение (ЕС) № 498/2012 за разпределение на тарифните квоти, приложими към износа на дървен материал от Руската федерация към Европейския съюз (ОВ L 132, 3.5.2014 г., стр. 57).


title: Регламент за изпълнение (ЕС) № 960/2011 на Комисията от 26 септември 2011 година за изменение за 158-ми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               28.9.2011

               BG

               Официален вестник на Европейския съюз

               L 252/8

         РЕГЛАМЕНТ ЗА ИЗПЪЛНЕНИЕ (ЕС) № 960/2011 НА КОМИСИЯТА
   от 26 септември 2011 година
   за изменение за 158-ми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.

               (2)

               На 15 септември 2011 г. Комитетът по санкциите към Съвета за сигурност на Организацията на обединените нации реши да добави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 септември 2011 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      Под заглавието „Физически лица“ се добавят следните вписвания:

                  а)

                     „Hassan Muhammad Abu Bakr Qayed (известен също като a) Hasan Muhammad Abu Bakr Qa'id, б) Al-Husain Muhammad Abu Bakr Qayid, в) Muhammad Hassan Qayed, г) Mohammad Hassan Abu Bakar, д) Hasan Qa'id, е) Muhammad Hasan al-Libi, ж) Abu Yahya al-Libi, з) Abu Yahya, и) Sheikh Yahya, й) Abu Yahya Yunis al Sahrawi, к) Abu Yunus Rashid, л) al-Rashid, м) Abu al-Widdan, н) Younes Al-Sahrawi, о) Younes Al-Sahraoui). Адрес: Wadi 'Ataba, Либия (предишно местонахождение през 2004 г.). Дата на раждане: a) 1963 г., б) 1969 г. Място на раждане: Marzaq, Либийска арабска джамахирия. Гражданство: либийско. Паспорт №: 681819/88 (либийски паспорт). Национален идентификационен номер: 5617/87 (либийски национален идентификационен номер). Други сведения: а) Старши лидер на Ал Кайда, който от края на 2010 г. е ръководел други висши кадри на Ал Кайда; б) От 2010 г. насам командир на Ал Кайда в Пакистан; предоставя финансова подкрепа на бойците на Ал Кайда в Афганистан, в) водещ стратег и полеви командир на Ал Кайда в Афганистан и инструктор в тренировъчен лагер на Ал Кайда; г) Името на майка му е Al-Zahra Amr Al-Khouri (известна още като al Zahra’ ‘Umar). Дата на определянето, посочено в член 2a, параграф 4, буква б): 15.9.2011 г.“

                  б)

                     „Abd Al-Rahman Ould Muhammad Al- Husayn Ould Muhammad Salim (известен още като: a) Abdarrahmane ould Mohamed el Houcein ould Mohamed Salem, б) Yunis al-Mauritani, в) Younis al-Mauritani, г) Sheikh Yunis al-Mauritani, д) Shaykh Yunis the Mauritanian, е) Salih the Mauritanian, ж) Mohamed Salem, з) Youssef Ould Abdel Jelil, и) El Hadj Ould Abdel Ghader, й) Abdel Khader, к) Abou Souleimane, л) Chingheity). Дата на раждане: около 1981 г. Място на раждане: Саудитска Арабия. Гражданство: мавританско. Други сведения: а) старши лидер на Ал Кайда, базиран в Пакистан, чието име се свързва също така с организацията на Ал Кайда в ислямския Магреб; б) издирван от мавританските власти. Дата на определянето, посочено в член 2a, параграф 4, буква б): 15.9.2011 г.“


title: Регламент за изпълнение (ЕС) № 865/2011 на Комисията от 29 август 2011 година за изменение на Регламент (ЕС) № 57/2011 на Съвета по отношение на ограниченията на улова на мойва във водите на Гренландия

text:
               30.8.2011

               BG

               Официален вестник на Европейския съюз

               L 223/1

         РЕГЛАМЕНТ ЗА ИЗПЪЛНЕНИЕ (ЕС) № 865/2011 НА КОМИСИЯТА
   от 29 август 2011 година
   за изменение на Регламент (ЕС) № 57/2011 на Съвета по отношение на ограниченията на улова на мойва във водите на Гренландия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 година, приложими във водите на ЕС и за корабите на ЕС в някои води извън ЕС (1), и по-специално член 5, параграф 3 от него,
   като има предвид, че:

               (1)

               Възможностите за риболов на мойва във водите на Гренландия от зони V и XIV на ICES през 2011 г. са временно предвидени в приложение IБ към Регламент (ЕС) № 57/2011. Съгласно член 5, параграф 3 от посочения регламент Комисията трябва да установи общия допустим улов (ОДУ) на мойва на базата на разпределението за Съюза, определено от Гренландия в съответствие със Спогодбата за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга (2), и протокола към нея (3) (наричан по-долу „протоколът“).

               (2)

               Възможностите за риболов на този запас произтичат от протокола, според който Съюзът получава 7,7 % от ОДУ на мойва във водите на Гренландия от зони V и XIV на ICES.

               (3)

               Комисията получи информация от властите на Гренландия, че ОДУ за този запас е бил определен на 732 000 тона и че Гренландия ще разпредели на Съюза 56 364 тона в съответствие с дела, предвиден съгласно протокола, като това количество трябва да бъде уловено от 20 юни 2011 г. до 30 април 2012 г.

               (4)

               С оглед на годишните консултации в областта на рибарството между Съюза и Норвегия за 2011 година и в частност, поетото от Съюза задължение да предостави на Норвегия допълнително количество от 7 965 тона мойва над обичайното, когато във водите на Гренландия отново има налична мойва, е целесъобразно това количество от възможностите за риболов на мойва на Съюза за риболовния сезон 2011/2012 г. да се прехвърли на Норвегия.

               (5)

               Поради това приложение IБ към Регламент (ЕС) № 57/2011 следва да бъде съответно изменено.

               (6)

               Съответният рибен запас се среща във водите на Гренландия предимно през юли и август. За да се осигури колкото е възможно по-скоро достъп на флота на Съюза до тази квота, настоящият регламент следва да влезе в сила веднага след неговото публикуване. Той следва да се прилага от 20 юни 2011 г. до 30 април 2012 г.,

         ПРИЕ НАСТОЯЩИЯ РЕГЛАМЕНТ:
   Член 1
   В приложение IБ към Регламент (ЕС) № 57/2011 текстът, засягащ вида „мойва“ във водите на Гренландия от зони V и XIV на ICES, се заменя със следното:

                              „Вид

                              :

                              Мойва

                                 Mallotus villosus

                              Зона

                              :

                              Гренландски води от зони V и XIV
                              (CAP/514GRN)

                  ЕС

                  56 364 (4)
                      (5)

                  ОДУ

                  Не се прилага

   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 20 юни 2011 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 август 2011 година.

            За Комисията

            Председател

         José Manuel BARROSO

      (1)  ОВ L 24, 27.6.2011 г., стp. 1.

      (2)  ОВ L 172, 30.6.2007 г., стp. 4.

      (3)  ОВ L 172, 30.6.2007 г., стp. 9.

      (4)  От които 7 965 тона са разпределени на Норвегия.

      (5)  Количеството да бъде уловено до 30 април 2012 г.“